ming030890/wiki-yue-high-quality huggingface dataset:
清華街

清華街（英文：Ching Wah Street）係香港北角一條馬路，兩邊都係掘頭，得中間連住北景街通返出英皇道。
六七暴動時清華街發生過炸彈爆炸，炸死咗一對姊弟。
午馬

午馬（1942年9月22號—2014年2月4號），原名馮宏源，係香港演員同導演，天津出世，1959年移居香港，1963年入邵氏公司開始做演員。
金高恩

金高恩（粵拼：gam1 gou1 jan1，김고은，1991年7月2號—），又翻金高銀，係韓國演員，2012年出道，作品包括電視劇《奶酪陷阱》同《不死神靈》。
張信哲

張信哲（粵拼：zoeng1 seon3 zit3；英文：Jeff Chang；1967年3月26號—）係臺灣男歌手，雲林縣西螺鎮人。張信哲創作咗好多經典情歌，被叫做華語樂壇嘅「情歌王子」。1993至1997年係佢喺臺灣嘅巔峰期，1998年開始佢嘅事業重心逐漸轉向中國大陸。

滾石時代：1989年－1995年
喺教會長大嘅張信哲係牧師個仔，自細就喺音樂上受到啟蒙同訓練。佢喺學校歌唱比賽被發掘，簽約滾石唱片嘅子公司巨石音樂，憑首張專輯《說謊》而紅，一年內連續出《說謊》、《憂鬱》、《忘記》3張專輯，2部電影同1部電視劇，入圍第2屆金曲獎最佳男演唱人獎。1992年結束服役後，佢回歸樂壇，出嘅《知道》專輯（主打歌《難以抗拒你容顏》同《最想念的季節》）重係好賣。但係呢個時候嘅佢覺得自己嘅音樂事業進入瓶頸期，開始揾轉型同突破，於是拒絕各種商業演出，沉寂一年時間打造新專輯《心事》。呢張專輯後嚟被證明係將張信哲推上巔峰嘅重要作品。由李宗盛重新幫黎沸揮喺新加坡、馬來西亞首張個人專輯出嘅作品《愛你的餘温》重新填詞，做主打歌嘅《愛如潮水》重成為佢最經典嘅情歌，從此「哲式情歌」嘅音樂風格開始形成。1994年，佢出《等待》專輯，主打歌《別怕我傷心》係佢重新翻唱李宗盛嘅另一好作品，重超越咗原唱李冠毅，係佢嘅另一經典作品。專輯中另外2首：《依依不捨》同埋同劉嘉玲合唱嘅《有一點動心》重係KTV入面男女對唱嘅最受歡迎歌曲之一。

EMI時代：1995年－1997年
1995年，同巨石音樂約滿後，佢成立咗自己嘅音樂工作室潮水音樂、同加盟科藝百代旗下附屬廠牌種子音樂，從此開啟咗到依家令歌迷懷念嘅「EMI時代」。1995年，佢出咗巔峰嘅嘅作品《寬容》國語專輯，《不要對他說》、《過火》、《忘情忘愛》等全部做咗經典作品。呢張專輯都令佢攞到港臺新地區好多最重要嘅音樂獎項，包括台灣金曲獎最佳國語男歌手獎。1996年，係佢音樂作品最多產嘅一年，出「EMI三部曲」入面嘅第2部國語專輯《夢想》，同2張粵語專輯《深情》、《思念》、1張英文專輯《夜色》。《夢想》專輯延續咗《寬容》嘅成功，主打歌《太想愛你》同本非主打嘅《且行且珍惜》（翻唱1992年伍思凱舊作），成為暢銷金曲。1997年，佢出「EMI三部曲」嘅第3部國語專輯《摯愛》，主打歌《用情》、《受罪》、《快樂》都有好評。從1993至1997年間佢出嘅國語專輯係華語樂壇最好賣嘅作品，銷量超越當時好多嘅港臺巨星，佢亦成為台灣嘅「本土銷量王」。

新力時代：1997年－2005年
1997年起，佢轉同新力音樂合作。雖然憑住「哲式情歌」創造咗好好嘅成績，但係佢自己就唔唯唱太多情歌，曾經想嘗試唔同類型嘅音樂就被之前嘅公司否認，加盟新力嘅一個重要原因係可以攞到更多嘅音樂製作自由度，所以佢嘅音樂風格都開始咗新嘅轉變。1997年，佢出加盟新力嘅首張國語大碟《直覺》。喺整新專輯嘅時候，佢同製作人都表示暫時唔考慮銷量，做一張自己鍾意嘅專輯。雖然音樂風格嘅轉變喺歌迷入面引起咗一啲爭議，但幾年後佢話《直覺》係佢自己最鍾意嘅一張專輯。1998年，佢首次參加大陸嘅《春節聯歡晚會》。1999年，佢出咗國語專輯《回來》同《愛就一個字》（動畫電影《寶蓮燈》主題曲），呢首歌係佢喺中國大陸最重要嘅作品，影響力可以同《愛如潮水》比。2000年，曲再次同李宗盛合作，出國語大碟《信仰》，但係由於網上盜版嘅興起，專輯銷量唔理想。2001年，佢開始行電影行業，同出新專輯《我好想》。呢張專輯原本係同新力唱片公司嘅最後一張專輯，但係因為種種原因，佢都係揀咗同新力續約。2002年，佢唱咗自己嘅新代表作：韓劇《冬季戀歌》嘅中文主題曲《從開始到現在》。2004年，出新專輯《下一個永遠》，包括咗由松本俊明打造嘅經典作品《白月光》。2005年，攞咗新城國語力「殿堂歌手獎」。礙於唱片業開始進入蕭條期，同埋同唱片公司有理念上嘅唔同，大約從2000年開始佢經歷咗一啲事業上嘅起伏。佢後來曾唔止一次咁話，2005年至2006年係佢事業嘅最低谷時期，唱片公司嘅重組令佢身邊嘅團隊成日換，而佢喺呢個時候都有退出樂壇嘅念頭，之後揀咗同新力提前解約，開啟全新獨立製作音樂嘅新模式。

獨立製作時代：2006年－依家
同新力解約後，佢開始嘗試完全獨立製作音樂嘅模式（專輯發行方面交畀其他唱片公司），而佢都係第一批嘗試獨立製作嘅主流歌手入面嘅一位。2006年，出《做你的男人》，專輯銷量入咗年度華語樂壇年度頭3名。之後嘅作品入面——2007年粵語專輯《雪國八月》、2008年國語專輯《逃生》、2010年嘅《初 專輯》、2012年嘅《空出來的時間》，佢試咗唔同嘅音樂類型，包括中國風、歐洲風、Hip-hop、搖滾等。佢話自己已經唔似以前咁在意市場嘅反應，剩係想試多啲自己想做嘅音樂。雖然呢幾張專輯嘅傳唱度唔及當年嘅經典作品，但係重保持嘅好高嘅音樂品質。另一方面，佢都開啟咗個人演唱會嘅黃金期。從2005年開始，佢幾乎每年都會到中國大陸一線城市開個人演唱會，包括「環遊世界」、「時空寄情」、「弦歌有你」、「最好的時光」、「幸福覺哲」、「I SAW 我看見」、「空出來的時間」、「還愛光年」等世界巡迴演唱會，到依家保持住喺北京同上海地區個人演唱會嘅最高開唱紀錄，同時喺2011年成為首位喺英國開唱嘅台灣歌手。另外，佢都開始嘗試音樂以外其他嘅演藝類型，出演咗音樂劇《電影之歌》（2005年）、音樂電影《不完全戀人》（2006年）、《明明》（2007年）、舞台劇《陪我看電視》（2008年－2009年）、舞台劇《露露聽我說》（2009年、2011年）、電影《我和你》（2012年），同喺2011年接掌台北故事劇場，成為團長。2014年，佢重換咗新嘅工作團隊，喺音樂發行上開始嘗試「單曲先發」嘅模式。同年，佢出咗「愛的三部曲」：韓劇《來自星星的你》主題曲中文版《愛你的宿命》、電視劇《古劍奇譚》片尾曲《愛你沒錯》、同由李格弟作詞嘅《還愛還愛》。2015年佢出新專輯《還愛》，同攞咗第19屆華語榜中榜「港台最佳男歌手」同「最佳金曲」獎。2016年1月，加盟湖南衛視《我是歌手》第四季、為首位補位歌手，之後喺突圍賽演唱《致光陰》組曲以第一名突圍成功，喺4月8號總決賽攞亞軍。

《我是歌手》第四季
2016年1月，加盟湖南衛視《我是歌手》第四季、為首位補位歌手，之後喺突圍賽演唱《致光陰》組曲以第一名突圍成功，喺4月8號總決賽攞亞軍。
巴爾扎克

巴爾扎克（法文：Honoré de Balzac，1799年5月20號—1850年8月18號）係法國現實主義作家，作品包括《人間喜劇》。
菲力·哥特勒

菲力·哥特勒（英文：Philip Kotler，1931年5月27號—）係美國一個市場學者。
漢斯愛因斯坦

漢斯愛因斯坦（Hans Albert Einstein，1904年5月14號—1973年7月26號）係美國男工程師，曾經研究出搬運作用學，同時係歐拔·愛因斯坦個大仔。
佢生前一直響柏克萊加州大學做教授。
馬哈奇卡拉戴拿模

馬哈奇卡拉戴拿模（英文：FC Dynamo Makhachkala），係俄羅斯馬哈奇卡拉嘅一間職業足球球會，依家踢緊俄羅斯超級足球聯賽。
添古里

添古里（英文：Tim Curry，1946年4月19號—）係英國演員，演出包括電視劇《小丑回魂》。
倉田保昭

倉田保昭（羅馬拼音：Yasuaki Kurata，1946年3月20號—）係日本男演員，1966年出道，演出過好多華語圈嘅影視作品，演出有2017年電影《蕩寇風雲》。佢亦係一位空手道大師。

演出
呢個表唔完整，歡迎加料。
花園酒店

花園酒店（粵拼：faa1 jyun4 zau2 dim3；英文：The Garden Hotel）係中國廣東廣州嘅一間五星級酒店，1985年8月28號開始營運，喺越秀區環市東路368號（環市東路同淘金路嘅交界東南角，華僑新村南門斜對面）。
佢係中國內地唯一一間白金五星級嘅酒店。曾經喺2010年做過亞運會嘅總部酒店。

酒店設施
花園酒店入面有828間客房、800幾間公寓同埋寫字樓、10間餐廳同酒吧、10間多功能宴會廳同埋一間可以坐到1200個人或擺到85圍檯嘅國際會議中心。喺酒店嘅空中花園（4樓）嗰邊，重有健康中心同埋悅椿Spa響度。而酒店入面重整咗好多種康樂設施，包括室外游水池、健身室、桑拿浴室、網球場同埋壁球室等。重有嘅係，呢間酒店重整咗停車場、商務中心、購物商場、銀行、郵局同埋票務中心等其它嘅設施。
而酒店嘅大堂設計係中西合璧嚟嘅，入面有中國內地最大嘅「紅樓夢」大理石貼金壁畫、「廣東水鄉風貌」大理石壁畫同埋其它漆畫。而大堂嘅正中間嘅天花度，重鑲住成個廣東省入面，最大嘅「金龍戲珠」藻井，佢係模仿咗舊陣時中國嘅古代皇宮殿頂嚟整嘅。而酒店嘅後花園係以「天涯若比鄰」嚟做主題，面積去到一萬平方米，入面有大型壁畫、假山瀑布、亭台水榭同埋草木，幾有嶺南園林風格嘅特色。
聖言中學

聖言中學（Sing Yin Secondary School，簡稱聖言或SYSS）係香港一間天主教英文男子中學，喺九龍新清水灣道38號。佢係觀塘區Band 1名校之一。

歷史
聖言中學係由甘百德神父籌辦同監建嘅，甘神父其後更出任該校校長同校監二十幾年。
「聖言」呢個名係源自若望福音第一章「在起初已有聖言」。
「聖言」係指天主聖子降生成人，即係耶穌基督。作為基督徒嚟講，佢就係道路、真理、生命。作為一間天主教學校，聖言中學特別注重道德教育同社區服務。該校嘅辦學目標係「扶助學生確立一套圓滿嘅價值觀，以活得富有意義，並且成為社會嘅真正棟樑。」

大事
1966年，聖言會準備成立聖言中學，派甘百德神父到任。
1970年，學校正式成立，重收咗 370 個中一同中二學生。同年，藍田聖保祿中學建校，校舍借畀佢開辦中一。
1971年，聖言中學校舍落成啟用，校舍又借畀觀塘瑪利諾書院上堂。
1974年，聖言中學第一屆 135 個中五生畢業。
1975年，成立學生會。
1976年，開始喺中六招收女仔。
1977年，第一屆24個中七理科同學畢業。
1978年，第一屆中七文科同學畢業。1980年，成立舊生會，首任會長係鄭炎潘。
1990年，衛奕信夫人到訪聖言中學。
1993年，甘百德神父榮休。羅禮善神父接任校監，黃慧賢接手做校長。
1993年，因為新中六收生辦法，唔收得女仔讀中六。
1995年，胡振中樞機到聖言中學主持感恩祭。
1997年，教育署批准學校繼續用英語授課。
1998年，中四開多一班理科（三理二文），重推行文中有理，理中有文嘅課程改革。
1999年，成立家長教師會，第一屆主席係陳策樑。
2001年，黃慧賢離任校長，移民澳洲，由原本嘅副校長郭弼接任。
2002年，羅禮善神父離任校監，由林永基神父接任。
2003年，聖言會創立人楊生神父同聖言會第一位傳教士福若瑟神父封聖大典。同年，陳日君主教、湯漢輔理主教同陳志明（中文：陳志明 (宗教人物)）副主教蒞臨主持封聖典禮。
2003年，中六開多一班理科（二理一文），下年中七都係二理一文。
2004年，學會同學生組織多到五十五個。
2005年，三十五周年校慶。
2006年，學校外評。
2009年，聖言申請遷校成功，並喺2011年9月由藍田安田街11號舊校舍搬入佐敦谷新校舍。
2010年，四十周年校慶。
2013年11月，聖言中學畀美國綠色建築物委員會評為兩間「2013年全球最綠學校」之一。
2015年，四十五周年校慶。
2020年，金禧校慶。

環境同設施
聖言中學嘅舊校舍係一座5層高（唔計地下同天台，計埋就有7層）嘅U字形校舍，向平田邨方向有一個3層高嘅附翼（禮堂）。體育設施有2個籃球場（其中一個同時為手球場同小型足球場），2個羽毛球場，1所健身室同一面三層高嘅攀石牆。

課室唔夠
由於聖言中學嘅校舍係按照1960年代嘅標準建造，但中六同中七分別喺2003年同2004年每級開多一班，而且有啲課室被改作其他用途，例如電腦室（201室）、音樂室（301室）同多媒體學習室（MMLC），所以全校只得25間課室，但有31班。因此中六同中七需要轉為流動班，當其他班別到特別室上堂，就會到空出嘅課室上堂。
黑神話：悟空

《黑神話：悟空》係一款由遊戲科學開發同發行嘅動作角色扮演遊戲，被新華社稱為中國第一隻「3A遊戲」。遊戲喺2024年發行。遊戲內容改編自中國四大名著之一嘅《西遊記》。
遊戲喺發售頭三日全球銷售量突破100萬份，係有史以來銷售速度最快嘅遊戲之一。
大韓民國總統

大韓民國總統（韓文：대한민국 대통령／大韓民國 大統領 Daehanminguk Daetongnyeong）係大韓民國嘅元首及三軍統帥。現任大韓民國總統係尹錫悅，喺2022年5月10號上任。前任係文在寅。
呢個職位根據1948年通過嘅大韓民國憲法設立。李承晚響1948年7月24號上任第1任總統。而家大韓民國憲法規定，總統每屆任期5年，冇得連任。
連小喬

連小喬（Gine Lin，4月28號—），係司儀。佢曾經參與2021年度香港小姐競選面試。
虎地坳

虎地㘭（原名：下水嶺）喺香港新界北區近文錦渡，沿虎地㘭道行入去，可以去到虎地坳村、上水濾水廠及食水抽水站、水務署梧桐河原水抽水站、中華電力梧桐河變電站等。上水屠房喺虎地坳梧桐河對岸。
張達倫

張達倫（英文：Max Cheung，1978年10月16號—）係前香港無綫電視男藝員，參加2005年第19期無綫電視藝員訓練班入行，之後主要拍電視劇，代表作包括《愛·回家》嘅嚴謹、《好日子》嘅齊萬碩。
2019年9月，張達倫加盟杜琪峯公司。2022年6月份離開無綫電視。
阿薩德政權冧檔

阿薩德政權冧檔係敘利亞喺2024年12月8號發生嘅政治變動。當時，敘利亞反對派發動咗喺敘利亞內戰嘅攻勢之後，佢哋成功入咗首都大馬士革，令總統巴沙爾·阿薩德嘅政府崩潰。嗰一日，阿薩德搭咗飛機逃離大馬士革，不過原本唔知係去咗邊度，甚至有話係墜機死咗，到之後先發現原來係去咗莫斯科。喺到咗莫斯科之後，俄羅斯外交部話阿薩德已經喺走之前宣佈咗辭職，證實個政權已經冧檔。呢個亦代表阿薩德家族，自從1970年喺敘利亞嘅專制統治，已經完咗。
哈默·賓·貝拿

哈默·賓·貝拿（粵拼：haa1 mak6 ban1 bui3 naa4，阿拉伯文：أحمد بن بلّة‎‎‎，1916年12月25號—2012年4月11號）係個阿爾及利亞政治人，民族解放陣線（FLN）領袖。

出世同死
佢喺1916年12月25號喺法屬阿爾及利亞出世，2012年4月11號死，享年95歲。佢畀人叫做「阿爾及利亞國父」。
一線譜

一線譜係樂譜一種，得一條線，但係可以好似五線譜咁加拍子記號等等。一線譜即係淨係記到節奏，可以用嚟記敲擊樂用，但係亦可以記第啲嘢，例如用嚟記和弦嘅節奏、幾時落乜嘢效果等等。
一首心歌

《一首心歌》係中國歌手吉克雋逸出嘅細碟。喺2013年6月12號由環球唱片發行。

簡介
呢隻碟收錄咗3隻歌。
12月15號

12月15號係公曆年嘅第349日（閏年第350日），離年尾重有16日。
<< - 12月 - >>



大件事
1161年（正隆六年黃曆十一月乙未日）：金國海陵王完顏亮俾人殺咗，金軍南侵完全失敗。
1711年：哥本哈根發生鼠疫。
1791年：美國憲法第一至第十條修正案通過咗，之後被人叫做《權利法案（英文：United States Bill of Rights）》。
1891年[未記出處或冇根據]：美國體育先生納史密夫公佈佢發明嘅籃球運動第一個說明。
1925年：伊朗巴列維王朝上台。
1944年：美國建立五星上將軍銜。
1946年：第1屆老撾最高人民議會制憲會議。
1955年：第1屆印尼制憲會議選舉。
1961年：前納粹德國高官艾希曼喺耶路撒冷俾以色列法庭指佢因為危害人類罪判佢死刑。
1974年：越南共和國（南越）失守福隆省會福平，成為首個落入越南共產黨（北越）手中嘅省府，係越戰嘅轉捩點。
1975年：香港天文台錄得市區最低4.3度，大帽山更加低到零下4度，係91年來12月份最凍嘅一日。
1978年：《天安門詩抄》出版。
1980年：臺灣新竹科學工業園區成立。
1989年：香港一艘飛翼船喺駛返長沙灣船廠途中失控，衝入油麻地避風塘，撞沉三艘船之後直衝上岸，1死18傷。
1991年：中國首座核電站，秦山核電站併網發電。
1994年：網景公司開發嘅網景導航者1.0版本面世。
2013年：南蘇丹內戰（英文：South Sudanese Civil War）爆發。
2014年：2014年雪梨人質危機（英文：2014 Sydney hostage crisis）持續至第二日。
2014年：銅鑼灣佔領區、添馬艦立法會示威區被清場，讓愛與和平佔領中環結束。
2017年：2017年爪哇地震（印尼文：Gempa bumi Jawa 2017），4死36傷。
許冠文

許冠文喺香港尖沙咀海濱香港星光大道嘅手印。
許冠文，JP（英文：Michael Hui，1942年9月3號—）係香港嘅電影導演、演員、編劇，好叻拍喜劇，有「冷面笑匠」嘅稱謂。

屋企
祖籍廣東番禺。有兄弟許冠武、許冠英、許冠傑。

事業
2024年3月31號，許冠文喺紅磡香港體育館為《許冠傑此時此處最緊要好玩演唱會2024》演出
1970年代到1980年代，許冠文做過導演，同佢兩個細佬許冠英、許冠傑一齊拍咗一系列好受歡迎嘅電影喜劇。許冠文亦曾為香港早期嘅粵語流行曲作詞。許氏兄弟都係喺香港成長，受西式教育嘅一代。佢哋嘅作品喺當時係香港本地流行文化嘅先驅，正好反影香港本土意識喺1970、1980年代嘅形成；對香港流行文化影響特別大。
許冠文喺香港中文大學社會系畢業，做過中學教師，重喺廣告公司做過嘢。1968年到香港無綫電視任職，做《校際常識問答比賽》（第一任）同埋《歡樂今宵》嘅節目主持。1971年佢同許冠傑一齊演出喜劇綜合節目《雙星報喜》，特受歡迎。1972年第一次演電影，響李翰祥導演嘅《大軍閥》做男主角。1974年許冠文、許冠傑兄弟同嘉禾電影公司合作，拍咗《鬼馬雙星》、《半斤八兩》、《摩登保鑣》呢啲喺香港大破電影票房紀錄嘅喜劇。佢1980年代過後嘅作品重有《鐵板燒》、《雞同鴨講》、《神算》呢啲。
許冠文得過第一屆香港電影金像獎最佳男主角獎，亦係香港演藝人協會嘅永遠榮譽會長，重係太平紳士添。
華納音樂集團

華納音樂集團（英文：Warner Music Group；簡稱WMG），係一間美國音樂工業嘅跨國公司，同環球唱片同埋索尼音樂娛樂一齊叫做「三大唱片公司」。間公司曾經係屬於華納媒體，不過到2011年轉咗手，賣咗去 Access Industries。喺2020年，間公司第二次喺納斯達克度招股， 再一次做返上市公司。間公司每年都有超過1億美金嘅金錢交易，喺超過50個國家度有超過4,500人打工。
間公司嘅唱片子公司有好多都好成功，包括Elektra Records、Reprise Records、Warner Records、Parlophone Records]、同埋Atlantic Records。華納音樂集團亦都擁有 Warner Chappell Music，係其中最大型嘅音樂出版商之一。
中央 C

中央 C（英文：middle C），又叫中間 C、C4（或者寫 C4），粵曲工尺譜叫上，係喺鋼琴中間位置嘅 C 音，MIDI 編號 60，頻率大約喺 262 赫左右 。
喺五線譜，中央 C 記喺邊條線或者邊一隔，會視乎用嘅譜號，例如，如果用高音譜號，會記喺下加一線，即係第一條下加線，但係用低音譜號嘅話，就會記喺第一條上加線。
叫中央 C 做 C4 係電子音樂常見嘅叫法；呢個 ｢4｣ 係指由底數起鋼琴嘅第4個 C 音。不過，點數其實並冇一個統一嘅數法，另一個常見嘅山葉式數法叫佢做 ｢C3｣，甚至有少數軟件會叫佢 ｢C5｣。

實際頻率
中央 C 呢個音高，實際頻率其實係視乎調律同音準而會有唔同嘅數值。如果用現時通常用嘅十二平均律同 A440 做標準，中央 C 嘅實際頻率會係 A440 降八度再升返三個半音，亦即係
不過咁計其實好理想化；ISO 16 其實容許 A440 有 0.5 赫嘅誤差，即係 A4 嘅實際頻率可以係 439.5 赫至 440.5 赫之間嘅任何一個數值；代返入條式，中央 C 嘅實際頻率會係 261.328 赫至261.923 赫之間。當然，校出嚟嘅中央 C，頻率上亦可能會有佢自己嘅誤差。
如果用純律，A 音嘅頻率就會係 C 音嘅 5/3 倍，假如同樣係用 A440（而又假設冇誤差），中央 C 嘅實際頻率就會係
假設用返十二平均律，但係標準 A 音轉咗做 A442（例如紐約愛樂樂團就係咁），中央 C 嘅實際頻率（假設冇誤差）就會變成
喺未有 A440 嘅標準之前，呢個 A 音其實會喺 400 至 480 赫之間浮動，亦即係，如果用十二平均律，中央 C 會根據 A 音，喺 237.841 至 285.410 赫之間。
喺19世紀，威爾第曾經主張將中央 C 定喺 256 赫，即係喺二進制會係齊頭數。

中樂
另外，唱西樂嘅人有 ｢唱過粵曲就唱唔返西樂｣ 嘅講法。中樂傳統上用嘅係七音，假設即係七平均律，如果仍然係用 A440，用標準調音、標準定弦嘅話，工尺譜標 ｢上｣ 嘅中央 C 嘅頻率會係
不過呢個並唔係定理，原因係喺中樂，實際頻率會因應唔同 ｢線｣（調音同定弦）而會有唔同。

喺唔同音域嘅位置
假設我哋用 C₄ 表示中央 C，咁女高音嘅音域就會係大概喺 C₄ 至 G₅，中央 C 係唱得出最低嘅音，而男低音就啱啱相反，音域由 F₂ 到 C₄，中央 C 係唱得出最高嘅音。
相反，女低音嘅音域大概係 G₃ 至 C₅，而男高音嘅音域大概係 C3 至 G4，中央 C 都喺比較中間嘅位置。
表面張力

表面張力，張力一種，實情液體之內，分子之間凝聚力，喺液體表面分子，前後左右同理下面，大家拉埋一齊。外面睇上去，就好似有層膜咁，密度高細物，輕放都會承住，唔會沉入去，實情並無膜。好多自然現象，都涉及表面張力，好似水鉸剪識水上行，水面放鋼造萬字夾都唔沉。之不過、一旦物體穿破水面，就會即沉。
表面張力種種現象，又可以睇成液體內分子間吸力，高過液體外分子吸力。
分子間拉力，傾向形成表面。好似水滴落來，變水珠咁，又或荷葉面形成水珠。
唔同液體表面張力都有唔同。張力勁就液體內拉得好緊，弱就就得好鬆。勁就無咁易滲透，唔易依附其他表面，而弱就易滲透，好易依附其他表面。
勁到水銀咁，玻璃管內，表面都會突起。而弱嗰啲，都有佢用法。好似消毒劑咁，通常表面張力都好弱，可以穿透細菌細胞壁。酒精同苯都張力都弱。
加熱會削弱表面張力，分子運動會抵消凝聚力。
【金錢龜】

【金錢龜】係myidea.is開發嘅益智遊戲，喺2010年10月18號喺App Store出第一個版本。個遊戲以金融市場嚟做題材，模擬四個人玩緊紙牌遊戲。設計者希望透過呢個遊戲，嚟畀玩家學習到一啲投資嘅理論。

名
原名金錢歸，寓意金錢「歸」誰家，但食字潮流易嚟易去，最後決定改名做【金錢龜】。

靈感
喺一次去西藏嘅旅行期間，有一位基金經理喺青藏鐵路度諗番2008年金融危機，深深感受到金融同大眾生活係息息相關。但而家基本嘅金融同投資理論重未普及，所以呢位基金經理希望藉住【金錢龜】呢個遊戲，通過輕鬆有趣嘅遊戲，嚟提高大眾對金融市場嘅認知。

開發
到2009年，個遊戲正式開發，而最初就係實物嘅紙牌遊戲。因為遊戲本身需要好多數學運算，所以加入咗電腦嘅元素，利用JavaFX成為電腦輔助（英文：Computer-aided）嘅遊戲。考慮到iOS平台喺同一時間開始普及化，個遊戲喺2010年中改做喺iOS平台度開發。個遊戲嘅畫面係用OpenGL ES 1.1，最先用iPad顯示器嘅大細為嚟做設計嘅基礎，到11月就推出埋iPhone版。最新版本係iPhone Lite 3.05，取消咗之前Lite版嘅限制及加入iAd，喺2011年9月30號推出。

營運情況
個遊戲同am730合作，喺2011年1月19號至到2月27號搞咗比賽，並且喺各比賽期間推出個比賽嘅專用版本。除咗加入交分數嘅功能之外，專用版本亦可以喺玩家用指定嘅功能類卡嘅時候，顯示出過去一版有關嘅報導。

玩法
開始時每人隨機攞到7張牌但無現金。遊戲由玩家開始，每次參賽者可以揀：
抽牌：抽咗一張牌之後，如果手揸7張或以下紙牌，玩家可以揀唔出牌（每人最多只可以手揸7張牌）。選擇出牌嘅話，玩家可打出一張或以上嘅功能牌（資產牌只可以買賣，唔可以打出）。每次打出功能牌後，玩家一定要轉動輪盤決定受影響資產嘅最新價值。
買賣資產：揀賣出手上資產嘅話，交易以當時市價作準（除非玩家已經用咗超級金錢龜牌去凍結手上資產價值），被賣出嘅資產將會流通市面而且可以被收購；揀買入市面上流通資產嘅話，參加者一定要有足夠現金進行交易。參加者唔可以互相買賣資產。
當所有牌抽晒之後，遊戲結束。擁有最多財富者就係遊戲大贏家。

紙牌
全副【金錢龜】紙牌共有100張，分為資產牌同功能牌。資產牌代表市場內嘅資產，功能牌代表影響資產價格嘅唔同事件。
張天賦

張天賦（英文：Michael Cheung，1996年12月1號—），藝名MC，係香港男歌手。2019年佢參加ViuTV搞嘅《全民造星II》，最後攞亞軍。2020年尾加盟香港華納唱片，2021年3月30號以《Good Time》正式出道。

感情生活
2022年1月，張天賦先後同佢MV女主角鍾卓穎（Ash）同陳濬樺（Santis）傳緋聞，但係佢澄清大家只係朋友關係。
第6屆香港行政長官選舉

2022年香港行政長官選舉，係香港特別行政區嘅第六屆行政長官（特首）選舉，喺2022年5月8號舉行。提名期由2022年4月3號開始，去到4月16號完。由於呢次選舉得李家超一個候選人唔存在任何競爭，再加上本身嘅小圈子性質，因此國際社會普遍認為呢次選舉只不過係一場由中國共產黨操控進一步瓦解一國兩制嘅假選舉。
根據中共操控嘅全國人大強行通過顛覆香港選舉制度嘅311決定，行政長官候選人須要攞到唔少於188名選舉委員會委員嘅提名，而且喺5個界別當中每個界別須要攞到唔少於15個委員嘅提名，之後須要經過候選人資格審查委員會審查係唔係符合擁護基本法同埋效忠特區嘅要求。今屆行政長官會由選舉委員會1461位委員投票選出，而且必須至少攞到751票先至可以當選。

選前事件
2022年2月，香港嘅武肺第五波疫情惡化，中共中央總書記習近平向香港政府作出重要指示，下令將盡快穩住香港疫情作為當前壓倒一切嘅任務。2月18號，行政長官會同行政會議宣佈引用緊急法，押後原定2022年3月27號舉行嘅行政長官選舉到5月8號舉行。
2022年4月6號上晝，香港中聯辦約見選委，傳達李家超係中共唯一支持嘅候選人，呼籲選委支持。會後，部分選委表示將提名李家超為行政長官候選人，但當時李家超仲未宣布參選。下晝，政府發佈新聞稿表示特首林鄭月娥已經收到政務司司長李家超辭職，並即時開始休假。辭職到4月6號獲得中華人民共和國國務院批准，李家超隨即宣布參加新一屆特首選舉。李家超原定喺4月8號舉行網上記者招待會，但之後延遲一日進行。而佢亦攞到786張提名票，係香港小圈子特首選舉史上，單屆攞到最多提名票嘅參選人。
2022年5月8號，喺歷屆第二低嘅投票率下，李家超作為唯一候選人以1416票當選，係香港小圈子特首選舉史上得票最多嘅當選人，不過李家超當選後得唔到國際社會嘅任何祝賀，而且學者更指李家超嘅所謂「高票當選」就同北韓獨裁者金正恩話自己「高票當選」一樣惹人恥笑。

李家超嘅爭議事項
2022年4月9號，李家超宣布參選特首選舉。喺冇提出政綱嘅情況下，佢就已經得到好多親中派選委嘅支持。而親中派選委呢啲做法就俾一啲人質疑，其中自稱為非建制派嘅立法會議員狄志遠話，有政綱先可以俾人信心，否則唔知憑乜嘢支持，亦唔符合常理。香港民研副行政總裁鍾劍華就話，喺北京政府干預嘅情況下，李家超根本唔會有對手，其他損壞自然心領神會，其他社會議題等事宜都唔重要。最終李家超當選，但國際社會普遍認為呢次選舉其實係中共欽點，違反民主規範。

個人競選YouTube頻道界畀人停用
李家超嘅競選辦公室喺短片平台YouTube開設嘅頻道「Johnlee2022」畀人停用，競選辦主任喺2022年4月20號表示，當日朝早接獲Google通知，表示頻道違反美國制裁相關政策。

入唔到閘嘅人
以下人士都公開表示過參選，但係最後都做唔到候選人。
冼國林
胡世全
賴紅梅
傅昌權
李稚嘉
黃文康
壬昕陽
蕭德良

外界評論
李家超5月8日被宣布成為香港特首後，國際多間傳媒以詳盡篇幅報道，多以李家超警察背景，同佢係中共授意人選做切入點，又拒絕使用「選舉」或「當選」詞彙形容。

英國
英國廣播公司報導，回顧李家超出身警察嘅職業生涯，提及喺佢保安局局長任內，香港黑警因大量對示威者出動水炮車、催淚彈、橡膠子彈同實彈而受批評。報導又提到23條立法，指政府喺2003年嘗試為23條立法失敗以嚟，無香港特首再試過，但而家李家超話呢個係新政府嘅「頭等大事」。特別嘅係，報導提到李家超「比卡超」嘅花名除咗姓名諧音，亦解釋有人攞嚟形容李對中共「好似寵物咁忠誠」。
《金融時報》以「中共支持嘅強硬派李家超獲選為香港下一任領導人」做標題。報導解釋李由「僅限愛國者」、主要由親中共嘅政客同商人組成嘅選委會選出，選委會人數佔香港總人口0.02%。報導強調港版國安法關押無辜市民、「愛國者治港」新選舉制度下無競爭嘅選舉情況，形容中共主導顛覆香港選舉制度已經剝奪咗香港市民嘅投票權。
《獨立報（英文：The Independent）》報導嘅標題係「李家超：香港選出中共強硬派同前保安局局長做新領導人」，副題就係「新領導人係港版國安法嘅堅定支持者」。

美國
《紐約時報》形容呢場選舉係「中共喺香港嘅人」嘅「繼承」，標題係「中共嘅人喺香港繼承咗一個被控制嘅城市」，副題形容「李家超週日贏得一場橡皮圖章領導選舉，將對呢個前英國殖民地，實行下一階段中共不可告人嘅任務」。報導介紹李家超係「2019年鎮壓香港反送中運動嘅主要策劃者」、「對中共堅定忠誠，係被『揀選』成為香港下任領導人。《紐約時報》又引述胡佛研究所（英文：Hoover Institution）同史丹福大學費曼‧斯波格利國際研究所高級研究員戴雅門（英文：Larry Diamond）指，中共「將選舉過程進一步扭曲為一場毫無意義嘅競爭」，形容即使喺伊朗，政府首腦嘅競爭都更多。
CNN嘅報導題為「香港嘅下一任領導人係一個強硬嘅前警察，曾經暴力鎮壓示威者」，介紹李家超係領導鎮壓2019年反送中運動嘅人、港版國安法嘅代言人，喺佢監督下，捉咗幾十個社運人士並搜查新聞機構。報導又提及，民主支持者對李上任感到絕望，並引數據指舊年有超過10萬香港人申請BNO簽證；另外今年2月同3月，有超過18萬人離開香港，但同時只有約39,000人入境。

日本
《朝日新聞》直斥李家超忠於中共、鎮壓200萬人示威嘅反送中運動、打壓民主派，將香港變成「警察都市」。

星加坡
亞洲新聞台報導嗰陣，形容監督鎮壓香港民主運動嘅保安局前局長李家超，由忠於中共嘅選舉委員會宣布成為下任香港特首。報導除咗話前保安主管李家超「確認」成為香港下任領導人，內文則指佢作為前保安首長，主導咗「鎮壓」香港嘅民主運動，被忠於中共嘅委員會「宣布」成下任香港特首。

澳洲
澳洲廣播公司報導，親中共選委會「認可」李家超係下任香港特首。

印度
《聯合新聞》以大字標題報導李家超成為香港下任領袖，係「中國共產黨手中傀儡」。
何珮琪

何珮琪（英文：Kitty Ho Pui Kei，1999年—），藝名叫Kitkat，係香港嘅模特同埋插畫師，報稱香港出世後喺英國大。佢有上電視參加VIU TV，見報紙同埋受到連登關注，甚至台灣娛樂新聞都有講佢。 佢近年簽了日本模特兒公司，現在各走兩地。2022開始在日本大賣寫真同Blu Ray。到現在已經出版了第四本寫真書。

電視節目
2022年：ViuTV《晚吹：戀講嘢》（第56集嘉賓，自白同人入後巷親熱過程。）
2022年亞洲盃籃球賽

2022年亞洲盃籃球賽係第30屆亞洲盃籃球賽，由國際籃球聯會喺2022年主辦。決賽週喺印尼度搞，最後由澳洲隊攞冠軍。
2017年亞洲盃籃球賽

2017年亞洲盃籃球賽係第29屆亞洲盃籃球賽，由國際籃球總會喺2017年主辦。決賽週喺黎巴嫩度搞，最後由澳洲攞冠軍。
2018年亞洲U18青年籃球錦標賽

2018年亞洲U18青年籃球錦標賽係第25屆亞洲U18青年籃球錦標賽，最後由澳洲隊攞冠軍。
北京人

北京人，又叫北京猿人，科學命名為「北京直立人」（拉丁文：Homo erectus pekinensis）或者叫「中國猿人北京種」（Sinanthropus pekinensis），係生活喺更新世嘅直立人。佢哋嘅化石1927年喺中國北京西南嘅周口店龍骨山發現。
佢哋生活喺50萬至20萬年前之間，屬於由古猿進化到智人嘅中間環節嘅原始人類。呢個發現喺生物學、歷史學同埋人類發展史嘅研究上有好重要嘅價值。
早喺舊石器時代嘅初期，北京人已經識攞石頭做石器，用佢做武器同生產工具，喺同大自然進行鬥爭入面改造自己，表明北京人已經識用原始嘅工具從事勞動，北京人識得用火、支配火、保存火種嘅方法。
北京人同佢嘅文化嘅發現同研究，解決19世紀爪哇人發現以來圍繞科學界近半個世紀嘅直立人究竟係猿定係人嘅爭論。事實表明，喺人類歷史嘅黎明時代，從體質形態，文化性質到讓會組織等方面，的確有過直立人階段，佢哋係南猿嘅後代，係以後出現的智人嘅祖先。直立人係由猿到人進化序列中重要嘅中間環節。到目前為止，直立人嘅典型形態仍然係以周口店北京人為準則。
SPIRAL

SPIRAL係香港一個女子音樂組合，2023年以4人組合出道，而家成員包括曾祉婷（Meme）同李婉君（Wendy）。
前成員李濰靜（Marvia）同何思澄（SzeChing）喺2024年7月20號宣佈離隊。何思澄其後加入另一團女子組合UNi。
澳門會展中心

澳門會展中心（葡文：Centro de Convenções de Macau；英文：Macau Convention Centre，粵拼：ou3 mun4 wui6 zin2 zung3 sam1，縮寫：MCC）係澳門嘅主要大型會議同展覽場地，位於澳門國際機場對面，金皇冠中國大酒店隔離。喺2013年8月1號正式開幕，澳門會展中心佔地3200平方米、會展大堂樓高9米，能夠容納超過100個展銷攤位。閣樓更設有240平方米嘅會議室，靈活性大，適合各類型嘅會展、團體會議、宴會等。亦可以劃分為兩個獨立出入口嘅宴會廳。為咗方便賓客參觀展會，更會安排免費穿梭巴士由指定地點來往澳門會展中心同設有獨立停車場直接通往展廳。
香港大會堂

香港大會堂（英文：Hong Kong City Hall，縮寫：HKCH），簡稱大會堂，係香港島中西區公共文娛設施，嚮愛丁堡廣場，分為高座同低座，1962年3月2號開幕，由康樂及文化事務署管理。高座主要有大會堂公共圖書館，低座主要有美心酒樓、展覽廳、演奏廳等。
2009年12月18號香港大會堂被評為一級歷史建築。
卡斯迪利鎮直升機失事

卡斯迪利鎮直升機失事（粵拼：kaa1 si1 dik6 lei6 zan3 zik6 sing1 gei1 hung1 naan3）係南美洲阿根廷西北邊，安第斯山脈附近嘅卡斯迪利鎮地區喺2015年3月9號挨晚（廣州同香港當地時間：2015年3月10號凌晨）發生嘅一單兩部直升機相撞嘅事件。最後兩部直升機上一共10個人死晒。

事發機型
事發嘅兩架直升機都係空中客車直升機公司出嘅松鼠一型直升機，而註冊冧巴係LQ-CGK同LQ-FJQ。其中一部係2010年註冊嘅冧巴7041嘅直升機，另一部係2012年註冊嘅冧巴7574嘅直升機。

背景
呢兩部直升機都係法國TF1電視台負責影嘅一部野外求生嘅真人騷節目嚟到卡斯迪利鎮嗰邊影，而影嘅嘢係話出名嘅人喺好惡劣嘅環境入面點樣求生。而負責影呢部片嘅包括咗卡米爾·裕化、阿里·畢拿、耶晏尼·羅戈、別利比·柬地羅羅、富羅蘭斯·阿托、阿力斯·華斯提拿同斯爾韋·韋托特、阿尼傅羅利·瑪莎呢8位出名嘅運動員。不過到咗距離布宜諾斯艾利斯西北邊1170公里嘅卡斯迪利鎮嗰時係2015年2月下旬，而節目最先喺阿根廷南邊嘅烏殊懷亞嗰度開拍，之後轉到剌爾育沙嗰度繼續影。斯爾韋·韋托特喺事發前已經出咗局兼返咗法國巴黎。

事故經過
由於每部直升機凈係可以搭4位乘客（計埋飛行員）上天度幾秒之後就跳落嚟。但喺兩邊直升機起飛咗無耐，大概距離地面100米到就撞埋一齊。而事發時間啱啱係當地時間2015年3月9號17點15分（UTC標準時：2015年3月9號20點15分；廣州當地時間：2015年3月10號04點15分）到，嗰日天晴。而嗰時其他參賽者喺事發嘅地面附近帶咗眼罩嚟等住比賽。而兩位揸直升機嘅人都係揸咗4年飛機嘅退役軍佬。

死咗嘅人
因卡斯迪利鎮直升機空難而死嘅名人從左到右：卡米爾·裕化、阿力斯·華斯提拿、富羅蘭斯·阿托，呢三位都喺呢單空難入面死咗。
除咗以上呢三位名人死咗之外，重有以下呢啲人都係死咗：
祖安·卡路士·卡斯迪奴（50）：機師，退役中校，之前喺馬爾維納斯群島戰爭入面打過仗。
西沙·羅伯圖·阿巴提（58）：機師，退役上尉，飛行員教練。
布利斯·基爾巴迪（32）：攝影師。
羅拿迪·史巴斯力（40）：導演。
聯斯耶·美打爾比：記者。
禾羅迪亞·健拿（36）：項目經理。
愛督阿特·基愛斯（61）：收音佬。

外界反應
喺出咗呢單嘢之後，由於死咗差唔多位位都係法國嘅名人，所以好多法國嘅政府界都關注咗呢件事。
法國總統奧朗德：「由於出咗呢單噉嘅意外，所以我代表法國媒體話一個好大嘅悲哀。」
斯爾韋·韋托特喺twitter度話：「由於我嘅老友已經死咗，我好震驚。我冇嘢講，我乜都唔想講。」
法國TF1電視台用咗高層領導講嘅話：「TF1全體人員都喺嗰個驚心動魄時段一齊悼念呢啲死咗嘅人嘅家庭同親戚。」
一級方程式

一級方程式賽車最高時速可以去到360公里，引擎性能上限係每分鐘最多15,000轉。
澳門文化中心

澳門文化中心（葡文：Centro Cultural de Macau，英文：Macao Cultural Centre，縮寫：MCC）喺澳門半島大堂區新口岸孫逸仙大馬路，係依家澳門唯一一個國際級文化藝術大型表演場地。
澳門文化中心喺1998年開始起，由葡萄牙總統桑帕約喺1999年3月19號揭幕投入服務。

使用情況
佢係每年澳門國際音樂節、澳門藝術節等大型活動嘅主要表演場地。

設施
澳門文化中心面積有45,000平方米，由景觀公園、劇院大樓同藝術博物館大樓組成。

劇院
劇院大樓有兩個表演場地，兩個場地都設有即時傳譯室同先進嘅放映、音響同燈光設備。
綜合劇院有1,114個座位，適宜上演大型節目
小劇院則有393個座位，適宜舉行小型節目同放映電影。
其他設施有會議室、展覽廳、多用途排練室、音樂室、化妝間、洗衣房、技術控制室同為表演者專設嘅休息室等。

澳門藝術博物館
澳門藝術博物館總面積有10192平方米，有5層，內設有5個展覽館，展覽面積接近4000平方米，係澳門最大嘅視覺藝術展出地方。除展覽廳外，該館仲有演講廳、多媒體圖書館等設施。

文化中心廣場
陳列館喺2003年3月開工，2004年建成啟用，總造價大約5000萬澳門元。樓高3層，地下係大堂入口同行政部，1樓分別係回歸賀禮展覽廳同專題展覽廳，2樓係演講廳。

其他設施
其他設施有餐廳、咖啡室、酒吧、售票處同詢問處。
周嘉威

周嘉威（粵拼：zau1 gaa1 wai1；1983年8月23號—）係中華人民共和國嘅一位泳手，廣東省廣州市人。

生平
周嘉威喺細個嗰陣讀過廣州嘅沙面小學同廣州市第一中學，重喺中山大學讀過研究生學位。而佢喺讀緊叢桂幼稚園嗰陣就開始學游水。
而佢最先攞到成就嗰陣，就係喺2001年，嗰時廣州喺度辦緊九運會，佢就攞咗男子100米嘅蝶式金牌返嚟。而2005年嘅十運會入面都攞埋100米蝶式嘅冠軍。喺2006年嘅多哈亞運會都攞咗男子50米嘅蝶式金牌，甚至喺嗰年舉辦嘅全國游水冠軍賽嘅亞運會選拔賽——男子50米嘅蝶式角色入面，以23秒86都打破咗由日本仔整出23秒91嘅亞洲紀錄。
喺2010年嘅廣州亞運會入面，佢以51秒83嘅成績攞咗100米嘅蝶式金牌返嚟。
2012年，周嘉威代表中國隊參加2012年夏季奧林匹克運動會嘅游水比賽、男子100米蝶式同埋4×100米混合式接力嘅比賽。結果凈係得佢入咗決賽，不過半決賽連三甲都唔入。
哈利·登民

哈利·登民（粵拼：haa1 lei6 dang1 man4；英文：Harry Denman；1893年9月26號—1976年11月8號）係一位比較出名嘅衛理會平信徒領袖，美國阿拉巴馬州巴明咸人。佢成日強調耶穌喺西摩山遇到嘅嘢係生命嘅指導，甚至成日鬧現代物質主義兼強調任何種族、性別同等級嘅簡單生活同個人、所有人嘅關係。而佢得好少個人財產，凈得一對鞋兼唔戴表。佢嘅老友——比利·吉剌咸成日話佢係個偉大嘅傳教士導師。

生平
哈利·登民喺1893年9月26號出世喺美國阿拉巴馬州嘅巴明咸。佢阿爸——威廉哈利登民同阿媽——哈提·李安納度都係英國英格蘭告羅士打郡嘅移民。曾經喺1915年做過巴明咸主日學協會秘書到1919年做咗巴明咸第一個衛理教會教堂經理為止。
1921年，佢喺巴明咸南方學院攞咗學士學位，同時喺1930年同1936年分別攞埋社會工作碩士學位同阿拉巴馬州雅典州立大學榮譽博士學位返嚟。
1938年，佢俾人揀咗衛理會傳道委員嘅秘書。甚至時隔一年，重做埋衛理教會屬下嘅新部門總秘書。.佢係做緊秘書嗰時出過The Upper Room呢本書。
1949年1月31號，哈利·登民做咗傳道基金嘅其一創辦人。
1965年, 哈利·登民喺美國福音基金委員會度退休，同時重將佢最後啲人工捐嗮畀基金。之後喺美國同全球各地猛咁傳授傳教兼主持佈道會。曾經喺1967年到過臺灣傳過教。
到咗1976年11月8號，佢喺美國阿拉巴馬州嘅巴明咸度死咗，終年83歲。
哥塔德山底隧道

哥塔德山底隧道（德文：Gotthard-Basistunnel；法文：Tunnel de base du Saint-Gothard；意大利文：Galleria di base del San Gottardo；羅馬傳語：Tunnel da basa dal Son Gottard）係瑞士一條貫通聖哥塔德山脈嘅鐵路專用隧道，由烏里州艾亞斯特費德（Erstfeld）到鐵千諾州波迪奧（Bodio），全場約57公里。隧道由1996年動工，挖到2010年10月15號打通，直到2016年6月1號通車，係目前全球最長嘅鐵路隧道。來往北歐同東南歐嘅時間會縮短一個鐘頭。
南紅

南紅（Nam Hung，1934年—），原名蘇淑眉，係香港前女演員、電影、電視劇、粵語片同埋嘅粵劇演員；到1970年代亦幫無綫電視同亞洲電視拍過唔少劇集，當中經典嘅參與劇集演出。佢老公係導演楚原。
丁羽

丁羽（Ding Yue，1934年9月7號—），原名周日滔，係香港男配音員同演員，幫過大量電影配音同演出，亦係2009年第28屆香港電影金像獎專業精神獎得主。

政治參與
佢曾經參與公開聯署支持北京未經諮詢或香港人同意，強行訂立嘅《港版國安法》。
鄭君綿

鄭君綿（Cheng Kwan Min，1917年—1994年8月2號）係香港一個話劇演員、播音員同電影演員。佢喺香港華仁書院讀書，1935年開始演員生涯，1936年開始拍電影。1941年入澳門電台做播音。1950年代開始係投身電視圈發展，由麗的呼聲開始做藝員，之後就1970年代加入TVB電視台嘅做主持《歡樂今宵》。

簡歷
鄭君綿出身富貴家庭，祖籍廣東寶安，老竇係東區遊樂場老闆，又有做運輸公司。鄭君綿鍾意唱歌演話劇，但佢老竇就反對，覺得做戲無出色，之後要佢管理佢間運輸公司，但鄭君綿唔肯，結果俾佢老竇趕咗出街，據聞當時鄭君綿全身只係得一蚊，搞到要瞓街。
後來佢去電影公司考演員，俾一間叫「麗天影業公司」錄用，老闆娘胡麗天重立即畀地方佢住，包晒佢食宿。
1936年，佢參演第一齣電影《廣州三日屠城記》，齣戲大收旺場。之後佢一路拍咗好多戲。
1950年代，鄭君綿入咗麗的呼聲當電視台做嘢，當時麗的呼聲需要演一啲話劇，鄭君綿就開始喺麗的呼聲做話劇，同時又拜盧家熾為師學唱粵曲，之後參演過好多粵劇。又錄咗好多粵曲唱片，不過以諧趣粵曲為主，間唔中都會唱啲正經嘢。

死亡
1994年8月2號，鄭君綿佢喺鄉下廣東省寶安市病逝，終年77歲。（鄭君綿唔係1995年過身）

扮嘢
鄭君綿可謂多才多藝，佢扮貓王皮禮士利扮到維肖維妙，係佢代表作，重俾人叫佢做「東方貓王」。另一代表作係扮差利，有「東方差利」外號。
鄭伊娜

鄭伊娜（英文：Ena Cheng，1984年1月3號—）係香港女藝人，祖籍廣東潮州。佢細個讀過聖公會主恩小學，2006年參加亞洲小姐,瑞典及瑞士留學後回流香港，加入亞洲電視 成為合約藝員，到2014年約滿。
選美名銜:
2011 （瑞士）歐洲名人時尚雜誌模特兒選舉［冠軍］
2006   亞洲小姐
2003  Top Model選舉     [冠軍]
2002    窈窕淑女選舉      [亞軍、最佳體態大獎 ]
2000   香港娉婷水登小姐     [季軍]
戲劇學歷:
*神戲劇場 (黃秋生、甄詠蓓）
*拉闊劇團
*ATV亞洲大學堂（ 蕭鍵鏗導演/監製）
興趣：
演戲、旅遊、繪畫、烹飪、攝影、跳舞、藝術創作、
作曲填詞
語言：廣東話、普通話、英文、德文、潮州話
鄭伊娜  讀聖公會主恩小學、順德聯誼總會李兆基中學、大一設計學院，在瑞士及德國留學。
「亞洲小姐」 -童年因參與電影:《毁滅號地車》(飾演 劉德華、劉美君 的女兒)及《武林聖火令》(飾演末代皇帝譜儀）開始建立演藝興趣，中學主修美術及其後修讀設計學院，17歲成為專業模特兒行Catwalk、TVC廣告《嘉頓餅乾》《Rejoice洗頭水》,硬照廣告《鋅腦素》、電影《拳神》《鴻興十三妹》、電視劇《騷東坡》《蹤橫天下》《美麗傳說》《美麗人生》、跳舞、形象顧問、活動統籌、雜誌及報章食譜專欄作家等，在多個香港及瑞士選美活動分別獲得冠亞季軍及完美體態大奬。
鄭伊娜在瑞士、瑞典主修德語及瑞典文化，在瑞士拍攝微電影 《Killa Bee》 (女一) 演殺手。海外留學幾年後回流香港，加入亞洲電視做合約藝員，期間拍攝多個節目，到2014年約滿離巢。鄭伊娜拍攝及主持節目超過300集⋯被傳媒、電視台稱為「亞視三嬌」、「亞姐三小花」及因兒童節目主持而深得小朋友喜歡的「伊娜姐姐」。
Ena正面的形象更深受慈善機構喜歡，經常成為慈善大使及禁毒之星。
2006年 拍攝TVB《美女廚房 》19號 美少女廚神
2006年參加亞洲小姐入圍佳麗。
2012 ATV 舞蹈比賽節目《亞洲星光大道-星級舞鬥》
2012 ATV 電視節目 《感動由你開始-飯中一點愛》
2012 ATV旅遊節目《番禺遊園樂多Fun》
2012 慈善特輯《仁美清哈爾濱親善之旅》
2012-2013 ATV 電視娛樂節目主持人《微播天下》
2012-2013 ATV 電視娛樂節目主持人 《亞洲星空下》
2012-2014 ATV 兒童節目主持《通識小學堂》-伊娜姐姐
2012-2014  《ATV 春晚》
2013 ATV旅遊節目 《廣東清遠消遥遊1、2集》
2013 ATV旅遊節目《潮汕之旅》
2013 ATV旅遊節目《廣州番禺夏日之旅1、2集》
2013 雜誌《飲食地圖》封面女郎
2013 （慈善節目）仁美清叙四川探訪之旅｛鄭伊娜-仁美清敘副秘書長｝
2013-2014  ATV 電視娛樂節目女主持《星動亞洲》 鄭伊娜與 姜皓文 做拍檔
2014 《ATV每日一歌》流行音樂節目主持人
2014 《自遊自在食住行》郵輪之旅旅遊節目［台灣遊］1-3集
2014 ATV兒童節目《我們這一班》 -Miss 鄭
2015 簽約星淘娛樂，鄭伊娜做韓國男子組合N-Sonic師妹
2015 11月，鄭伊娜去美容公司做醫學美容護膚療程畀人搞到「爛面」，全面停工。該事件引抑鬱症、人群恐懼症，用咗年幾時間先至好返啲，2017年正式去告嗰間美容公司。
2016 以歌手身份與四位女藝人及歌手出新歌，新春賀年歌曲「心想必應」
2016 首次擔任廣告監制，拍攝《咸蛋超人》岡本電視廣告。
2017 獲好友可嵐邀請與一眾歌手與藝人拍攝綜藝遊戲節目，與潘敬祖結緣
2017 Ena以性感女神形象拍攝音樂特輯 《Call me Nuna》
2018 拍攝福音微電影《向着標桿直跑》飾演：李桂嬋姑娘
2018拍攝福音微電影《勇於嘗試•擔當僕人》 飾演：梁母 ，賢良淑德的好媽媽，把兒子教育成善良的人
2018 鄭伊娜拍攝 可嵐、黎俊彥 新歌 「心聲回應」雀巢健康飲品廣告 音樂特輯女主角。為了患癌症的男友，身體力行陪他一起與病魔搏鬥。呼籲大眾關懷身邊癌症病患者。Ena與姚浩政拍MV獻螢幕初吻。
2018年11月，鄭伊娜同歌手男朋友 潘敬祖 於日本沖繩拉埋天窗。
2018 鄭伊娜與老公潘敬祖的沖繩婚紗照登上婚宴資訊雜誌《新婚戀人》封面。
2018/4 《人性遊戲》舞台劇，由香港著名作家  孤泣  小說改編，鄭伊娜 飾演：龍志玲牙醫。領銜主演之一。五場公演全院滿座。
2019  於香港迪士尼補擺喜酒同時發佈最新作品與唱作歌手兼培訓導師 潘敬祖 夫妻檔共同創作兼合唱甜蜜新歌「幸福堡壘」再次進入音樂領域。曾參演的MV仲有「我們的願望」。
2019/4  天航著名小說改編的《書蟲的少年時代》舞台劇，鄭伊娜 飾演-（悲劇版）郭嘉琪 心臟科醫生。
2020  成為官方Tiktoker  , Jooxer及開始建立 Instagram enacheng 伊娜由孕媽咪KOL形象開始懷孕心得、育兒、旅遊、美食、烹飪、藝術、美妝、產品推介等心得。
2021   成為《孕媽媽》雜誌封面人物。女兒豆豆B出世，伊娜以新手媽咪做KOL,及為女兒開了《芊豆B》IG 享育嬰日記。
2023 拍攝Viu Tv 人氣烹飪遊戲節目《廚神奶奶是你廚神奶奶是你媽》
2023 接受TVB《星期日檔案》拍攝專題節目《媽媽離家上班去》
2024 Felix 潘敬祖創作給女兒芊豆B的全新個人單曲《Dear Katrina》,由Felix爸爸作曲填詞,Ena媽媽負責影片拍攝
辛尼哥哥

黃汝燊（英文：Sunny Wong，1945年12月10號—），辛尼哥哥或Sunny哥哥，係香港無綫電視第一位細路節目主持人，佢早年就讀香港培道小學（中文：香港培道小學）同路德會協同中學（中文：路德會協同中學），中學畢業之後入讀香港浸會學院，主修社會學，副修心理學。喺1976年無綫電視製作第一個細路節目《跳飛機》就擔任主持。後嚟1981年約滿離開無綫並擔任兒童雜誌《辛尼哥哥》嘅編輯。近年致力於一啲同兒童教育、親子活動等有關嘅工作。
下諾夫哥羅德足球會

下諾夫哥羅德足球會（英文：FC Pari Nizhny Novgorod），係俄羅斯下諾夫哥羅德嘅一間職業足球球會，依家踢緊俄羅斯超級足球聯賽。
由治及興

由治及興係中共同香港官方喺2022年實施《香港國安法》之後提出嘅施政概念。佢哋話香港正係由安定（「治」）逐漸發展成繁榮（「興」）。呢個概念係首先由中共中央總書記習近平喺2022年中共二十大提出嘅，話要全面準確、堅定不移咁貫徹「一國兩制」，推動香港進入「由亂到治」去到「由治及興」嘅新階段。而香港行政長官李家超之後就話2023年係香港開啟「由治及興」嘅年份。

流行文化
2023年4月，討論區有篇時事討論話「而家社會氣氛沉滯到好似等緊大事發生咁」，然後有個網名叫「水原千鶴」嘅會員回應「咁係因為你悲觀，我睇到由治及興帶嚟嘅好處」，結果呢句回應因為完全同事實相反，喺香港嘅網絡界爆紅，變咗個政治黑色幽默同埋meme，經常畀香港網民引用。
九流十家

九流十家係《漢書》入面對十個中國學術思想派別嘅稱呼，十家包括儒家、道家、陰陽家、法家、名家、墨家、縱橫家、雜家、農家同小說家，入面嘅小說家唔入流，所以得九流。
出租女友

《出租女友》（日文：彼女、お借りします；直譯：（你個）女朋友，租俾我吖！）係日本漫畫作品，作者宮島禮吏，由2017年連載到依家，並且從2020年7月開始有改編嘅動畫版本喺電視上播出。故仔係講男主角木之下和也同佢嘅「出租女友」水原千鶴之間發生嘅事。

故事介紹
故事係講一個大學生木之下和也因為被交往咗一個月嘅女朋友掟咗煲，自暴自棄之下喺網上租賃咗一個叫做「出租女友」嘅服務，就噉認識咗水原千鶴。由於千鶴扮女朋友扮得十全十美，反而令到和也好嬲，之後畀咗最低嘅評分佢。之後和也同千鶴第二次約會嘅時候，千鶴終於忍唔住同和也發咗火。點知喺兩個人爭拗嗰陣，和也收到消息話佢嘅祖母生病入院，於是兩人即刻趕到醫院。和也為咗實現祖母希望佢早日揾到女朋友嘅願望，就講大話話千鶴係佢嘅女朋友。結果之後和也同時發現千鶴原來係同一間大學嘅校友兼同一棟公寓樓嘅鄰居，於是兩個人嘅關係再次變得複雜起來。

主要人物
木之下和也 （木ノ下 和也）
本作男主角，練馬大學經營系嘅學生，由於被交往咗一個月嘅女朋友七海麻美分咗手，喺網上租賃咗一個叫做「出租女友」嘅服務，就噉認識咗水原千鶴。同千鶴係同一間大學嘅校友，亦係同一個公寓樓嘅鄰居。
水原千鶴／一之瀨千鶴 （水原 千鶴  /  一ノ瀬 ちづる）
本作女主角，長黑髮，練馬大學大一學生，同木之下和也喺同一間公寓嘅相鄰單位度住。「水原千鶴」只喺佢工作時嘅藝名，佢嘅真名叫做「一之瀨千鶴」。因為想成為一個女演員而從事咗「出租女友」服務嘅工作，希望喺呢個過程當中鍛鍊演技同埋賺到演員訓練班嘅學費，就噉認識咗和也。千鶴嘅嫲嫲同和也嘅嫲嫲係響醫院度結識嘅老友。
七海麻美 （七海 麻美）
練馬大學嘅學生。木之下和也嘅前女友，但好快只同佢交往咗一個月就飛咗佢，令和也一度陷入自暴自棄當中。
更科瑠夏（更科 るか）
短黑髮、常戴藍色絲帶，練馬大學學生。因患有心率不正而諗到通過擔任「出租女友」嘅身份嚟揾到心跳加速嘅感覺。喺同木之下和也相處嘅過程中成功做到咗心跳加速，因此愛上咗和也。
櫻澤墨（桜沢 墨）
短紅髮，性格相當之內向。為咗改變自己嘅怕羞而拜託木之下和也幫手一齊進行「出租女友」嘅練習，係同水原千鶴同一家「出租女友」事務所嘅後背。

漫畫出版資訊
漫畫從2017年10月17號起喺講談社出版。

電視動畫播放資訊
2019年12月宣布將會改編為電視動畫，2020年7月10日起喺 MBS、TBS 電視台深夜首播。香港 J2台於2022年10月7日至11月11日逢星期五以粵日雙語播放，每次連播兩集。
小河淌水

《小河淌水》係一隻雲南民歌，由尹宜公喺1947年填詞同作曲。隻歌係講緊男女對愛情嘅追求。呢隻歌又被譽為「東方小夜曲」。

簡介
呢隻歌喺雲南大理彌渡去寫，最初係由黃虹去演藝。尹宜公喺寫嗰陣係叫《月亮出來亮汪汪》而唔係依家個名。2011年，呢隻歌被收錄入國家級非物質文化遺產名錄。

改編
呢隻歌喺2015年開始改編做歌劇，將呢隻歌融合埋作家白樺嘅文學腳本，再加埋雲南嘅多民族音樂元素去製作長大概兩個半鐘嘅歌劇；喺2020年9月11號由《小河淌水》改編出嚟嘅歌劇喺雲南大劇院首演。喺2019年下半年，呢隻歌亦都開始被改編做電影作品。
夏洛・華盛頓圖書館—州／范布倫站

夏洛・華盛頓圖書館—州／范布倫站（英文：Harold Washington Library–State/Van Buren station）係芝加哥地鐵橙、啡、紫同粉紅綫嘅一座地鐵站，亦係芝加哥市中心圓環嘅其中一個站。呢個站亦設有往紅、藍綫嘅兩個澤臣站嘅出站轉乘。
芝加哥地鐵啡綫

芝加哥地鐵啡綫係芝加哥地鐵嘅一條地鐵綫，由芝加哥交通管理局營運，起訖於坳濱尼公園（英文：Albany Park, Chicago）嘅黔坡站同市中心嘅圓環，全綫於地面運行。
芝加哥地鐵路綫喺1993年改為用顏色命名之前，啡綫嘅名為「利雲活綫」（Ravenswood Route）。
芝加哥地鐵橙綫

芝加哥地鐵橙綫係芝加哥地鐵嘅一條地鐵綫，由芝加哥交通管理局營運，起訖於服務中途國際機場嘅中途站同位於芝加哥市中心嘅圓環。
鋰鈷氧化物

鋰鈷氧化物（英文：lithium cobalt oxide；LiCoO2），又叫做氧化鈷鋰物或者鈷酸鋰，係一種無機嘅化合物，一般用嚟做鋰離子電池嘅正極材料。喺標準狀態之下（25 ℃，100 kPa），個物質係深藍色或者藍灰色嘅晶體狀。

結構
經過用X光同電子顯微鏡等等嘅方法，可以見到種物質嘅結構係一個八面體（英文：Octahedron）。其中一層層鋰嘅離子 (Li+) 喺鈷（Co3+）同氧（O2−）之間。

應用
喺1980年，牛津大學同東京大學嘅研究組發現可以用鋰鈷氧化物嚟做鋰離子電池嘅正極。到依家，呢個已經成為咗佢最普遍嘅用途，無論係比較大定細嘅電池都有用。
一般用鋰鈷氧化物（LiCoO2）嘅電池都好穩定，不過效果就會比某啲其他物質低，特別係含有鎳嘅化合物。不過，呢種物質如果太高溫（超過 130°C）就會開始有分解反應，而產生嘅氧氣就可能同周圍嘅其他物質有化學反應。如果這啲物質係易燃，就變成有爆炸嘅危險。所以，用鋰鈷氧化物嘅鋰離子電池唔可以過度叉電，如果唔係就會因為過熱而產生問題。